Document ID: /roh_data/filtered/fineweb-2-filterrobots_roh.jsonl.gz/72173

Moutier appartegn il pli tard a partir dal 2026 al chantun Giura. Uschia èn sa cunvegnids ils chantuns Berna e Giura, sco els communitgeschan communablamain. Las contractivas vegnan preparadas e coordinadas da duas delegaziuns. Il suveran da la vischnanca bernaisa da Moutier era s'exprimì la fin schaner per far la midada dal chantun Berna tar il chantun Giura.
Il chantun Giura è vegnì fundà 1979 cura che la part franzosa dal chantun Berna è sa spartida dal chantun. La part dal sid dal Giura Bernais è dentant vinavant stà part dal chantun Berna. Tranter auter era Moutier. Gia dapi lura hai adina puspè dà stentas da midar tar il chantun Giura.